Id-Deċiżjoni tal-Kummisjoni
tat-8 ta' Frar 2000
li timplimenta d-Direttiva tal-Kunsill 89/106/KEE rigward il-klassifikazzjoni tar-reazzjoni għan-nar tal-prodotti għall-bini
(notifikata taħt id-dokument numru K(2000) 133)
(Test b'relevanza għaż-ŻEE)
(2000/147/KE)
IL-KUMMISSJONI TA' KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 89//106/KEE tal-21 ta' Diċembru 1988 dwar l-approssimazzjoni tal-liġijiet, tar-regolamenti u tad-dispozizzjonijiet amministrattivi tal-Istati Membri li jirrigwardjaw il-prodotti għall-bini [1], kif emendata bid-Direttiva 93/68/KEE [2], u partikolarment Artikoli 3, 6 u 20 tagħha,
Billi:
(1) Artikolu 3(2) u (3) tad-Direttiva 89/106/KEE jistqarr li, biex jittieħed akkont tal-livelli differenti tal-protezzjoni għax-xogħlijiet għall-bini li jistgħu jkunu prevalenti fil-livelli nazzjonali, reġjonali jew lokali, kull ħtieġa essenzjali tista' jagħti lok għall-istabbiliment ta' klassijiet tad-dokumenti interprettativi. Dawn id-dokumenti kienu ġew ippubblikati bħala l-
"Komunikazzjoni tal-Kummissjoni rigward id-dokumenti interprettativi tad-Direttiva tal-Kunsill 89/106/KEE
[3]
.
(2) Il-Paragrafu 4.2.1 tad-dokument interprettativ Nru 2 jiġġustifika l-ħtieġa ta' livelli differenti ta' ħtiġiet essenzjali bħala funzjoni tat-tip, l-użu u l-lokalità tax-xogħol għall-bini, it-tqassim tiegħu u d-disponnibilità tal-faċilitajiet ta' l-emerġenza.
(3) Il-Paragrafu 2.2 tad-dokument interpretattiv Nru 2 jelenka numru ta' miżuri interrelatati għas-sodisfazzjon tal-ħtiġiet essenzjali, "Sigurtà f'każ ta' nar" li flimkien jikkontribwixxu biex jiddefinixxu l-istrateġija tas-sigurtà f'każ ta' nar li tista' tiġi żviluppata f'metodi differenti fl-Istati Membri.
(4) Il-Paragrafu 4.2.3.3 tad-dokument interpretattiv Nru 2 jidentifika wieħed minn dawn il-miżuri li huma prevalenti fl-Istati Membri li jikkonsistu fil-limitazzjoni tal-ġenerazzjoni u t-tixrid ta' nar u d-duħħan fil-kamra ta' l-oriġini (jew f'post speċifiku) billi tillimita il-kontribuzzjoni tal-prodotti għall-bini għall-iżvilupp sħiħ tan-nar.
(5) Id-definizzjoni ta' klassijiet ta' ħtiġiet essenzjali tiddependi parzjalment fuq il-livell ta' din il-limitazzjoni.
(6) Il-livell ta' din il-limitazzjoni jista' jiġi espress biss bil-livelli differenti tar-reazzjoni għan-nar tal-prodotti fl-applikazzjoni aħħarija tagħhom.
(7) Il-Paragrafu 4.3.1.1 tad-dokument interpretattiv Nru 2 jispeċifika li biex jiffaċilita r-reazzjoni għan-nar tal-prodotti li jkunu evalwati, soluzzjoni armonizzata għandha tkun żviluppata li tista' tutilizza skala sħiħa jew ta' tqabbil tal-provi li għandhom x'jaqsmu ma' xenarji tan-nar veri u relevanti.
(8) Is-soluzzjoni armonizzata tinsab f'sistema ta' klassijiet li mhumiex inklużi fid-dokument interpretattiv.
(9) Is-sistema ta' klassijiet identifikati għal dan il-għan tirreferi għal numru ta' metodi ta' ttestjar diġà magħrufa mal-korpi ta' standardazzjoni Ewropej.
(10) Id-Deċiżjoni tal-Kummissjoni 94/611/KE tad-9 ta' Settembru 1994 dwar l-applikazzjoni ta' Artikolu 20 tad-Direttiva 89/106/KEE dwar il-prodotti għall-bini [4], li tiddeskrivi s-sistema tal-klassijiet, ma tindikax l-egħtiebi tal-gruppi B, Ċ u D, minħabba li t-test ta' single burning item ma kienx żviluppat biżżejjed dak iż-żmien.
(11) Id-data relevanti hija issa disponibbli u d-Deċiżjoni 94/611/KE għandha għalhekk tkun sostitwita b'deċiżjoni ġdida li tinkludi l-egħtiebi tal-klassijiet u xi addattazzjonijiet għal progress tekniku. Il-proċeduri ta' testijiet alternattivi għandhom ikunu deskritti sewwa fi standard futur Ewropew, jew f'deċiżjoni tal-Kummissjoni, fuq il-bażi ta' ftehim bejn il-Kummissjoni u l-Istati Membri, b'konsultazzjoni ma' CEN/CENELEC u EOTA.
(12) Il-miżuri li hemm dispożizzjoni dwarhom f'din id-Deċiżjoni huma skond l-opinjoni tal-Kumitat Permanenti dwar il-Bini,
ADOTTAT DIN ID-DEĊIŻJONI:
Artikolu 1
1. Meta l-applikazzjoni ta' l-użu aħħari tal-prodott għall-bini huwa tali li jista' jikkontribwixxi għall-ġenerazzjoni u t-tixrid tan-nar u d-duħħan fil-kamra (jew fiż-żona) ta' oriġini jew lill hinn, il-prodott għandu jkun klassifikat fuq il-bażi tar-reazzjoni tiegħu għall-imġieba għan-nar, billi titqies is-sistema tal-klassifikazzjoni stabbilita fit-Tabelli 1 u 2 ta' l-Anness.
2. Il-prodotti għandhom ikunu meqjusa in relazzjoni ma' l-applikazzjoni ta' użu aħħari tagħhom.
Jekk il-klassifikazzjoni bażata fuq testijiet u kriterji standardizzati stabbiliti fit-Tabelli 1 u 2 ta' l-Anness ma tkunx xierqa, waħda jew aktar xenarji ta' referenza (skala rappreżentattiva tat-test(ijiet) li tkun tipika għax-xenarji ta' perikolu li jkun hemm ftehim fuqhom jistgħu jintużaw, fil-kuntest ta' proċedura li tipprovdi għal testijiet alternattivi.
Artikolu 2
Id-Deċiżjoni 94/116/KE hija mħassra.
Ir-referenzi għad-Deċiżjoni mħassra għandhom ikunu meqjusa bħala referenzi għal din id-Deċiżjoni.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fit-8 ta' Frar 2000.